**Отчет в съответствие с чл. 7, параграф 1 от РЕГЛАМЕНТ (ЕО) № 1370/2007 НА ЕВРОПЕЙСКИЯ ПАРЛАМЕНТ И НА СЪВЕТА**

**от 23 октомври 2007 година**

**относно обществените услуги за пътнически превоз с железопътен и автомобилен транспорт и за**

**отмяна на регламенти (ЕИО) № 1191/69 и (ЕИО) № 1107/70 на Съвета**

**за задължението за извършване на обществена превозна услуга с железопътен транспорт за 2020 г.**

1. Оператор: „БДЖ-Пътнически превози“ ЕООД, гр. София въз основа на Договор за извършване на обществени превозни услуги в областта на железопътния транспорт на територията на Република България, сключен на 25 юни 2009 г. между Министерството на транспорта и „БДЖ – Пътнически превози“ ЕООД,в сила от 01.01.2010 г. Същият е сключен след провеждането на открита процедура за възлагане на обществена поръчка по реда на Закона за обществените поръчки. Договорът е сключен със срок от 15 години.

2. Влаккилометри (сумата от дължините на маршрутите при предоставянето на обществени железопътни превозни услуги в годишен размер с отчитане периода на движение) : 20 374 928 влаккилометра годишно.

3. Предлагани пътникоместа (сумата от седящите места в влаковете при предоставяне на пътническата услуга в годишен размер): 230 броя средно на влак.

4. Влакчасове (сумата от времето за движение на влаковете при осъществяване на задълженията за обществени превозни услуги с железопътен транспорт в годишен размер): 395,345 хил. влакчасове годишно.

5. Реализирани разходи, извършени във връзка със задължението за извършване на обществена превозна услуга: 239 487 хил. лева.

6. Реализирани приходи от дейността на „БДЖ-Пътнически превози“ ЕООД, обект на задължителна обществена услуга: 32 158 хил. лева.

7. Предоставени бюджетни средства под формата на компенсации за изпълнението на задължението за превоз: 175 000 000 лева.

8. Компенсация за изпълнение на тарифното задължение, включваща компенсацията за безплатни и по намалени цени за пътувания в страната: 5 241 000 лева.

9. Намаляване на компенсацията, поради наличие на закъснели влакове с повече от 60 минути на изходна гара, както и неизпълнение на основни по договора показатели, в случая пътникоместа: 504 752,80 лева.

10. Неустойки за неизпълнение на други разпоредби на договора: 50 000 лева.

11. В изпълнение на задълженията по договора за извършване на обществени превозни услуги в областта на железопътния транспорт, през 2020 година от „БДЖ-Пътнически превози” ЕООД с бързи и пътнически влакове са превозени 16,509 млн. пътници и са реализирани 1 112,41 млн. пътникокилометри. В сравнение със същия период на 2019 г. се отчита значителен спад в превозите в резултат на Ковид пандемията. От ограничените пътувания, превозените пътниците са 19% по-малко, а реализираните пътникокилометри с 26%.